Դարմշտադտ ՖԱ

**Դարմշտադտ** (), գերմանական ֆուտբոլային ակումբ Դարմշտադտից, Հեսսեն։ Ակումբը ստեղծվել է 1898 թվականին որպես *FC Olympia Darmstadt:* 2015-16 և 2016-17 մրցաշրջաններում հանդես է եկել Բունդեսլիգայում՝ 33 տարի ավելի ցածր դիվիզիոններում հանդես գալուց հետո։

Ակումբը տնային խաղերն անցկացնում է Մերկ-Շտադիոն ամ Բյոլենֆալտոր մարզադաշտում։

## Պատմություն
### Վաղ տարիներ
1909-ից 1913-ական թվականներին *Օլիմպիան* հետնապահ էր Վեստկրեիսլիգայում։ 1920-ական և 1930-ական թվականներին ակումբը արդեն որպես *Դարմշտադտ* խաղում էր Կրեիսլիգա Օդենվալդում և Բեզիրկիսլիգա Մաին-Հեսսենում, բայց չէր կարողանում մնալ բարձրագույն դիվիզիոններում։ Երրորդ Ռայխի կառավարման ժամանակ ֆուտբոլը Գերմանիայում վերաձևավորվեց և ստեղծվեցին 16 դիվիզիոններ։ Դարմշտադտը չէր կարողանում մտնել բարձրագույն դիվիզիոններ մինչև 1941 թվականը, երբ նրանք միացան Գաուլիգա Հեսսեն-Նասաուին։ Բայց այստեղ նրանք երկար չկարողացան մնալ և 2 մրցաշրջան անցկացնելուց հետո դուրս մնացին ավելի ցածր դիվիզիոն։

Դարմշտադտը երկար ժամանակ համարվում էր երկրորդ դիվիզիոնի թիմ 1950-ական թվականներին, ինչպես նաև 1963 թվականին Բունդեսլիգայի ստեղծումից մինչև 1970-ական թվականները։ Այնուամենայնիվ նրանք երբեք միջինից բարձր կարգի թիմ չեն համարվել, մինչև 1973 թվականը, երբ նրանք հասան մինչև Բունդեսլիգայի որակավորման փուլ, սակայն զբաղեցրեցին 2-րդ տեղը։

### Բունդեսլիգայից սնանկացում
Սահմանափակ ռեսուրսներով ակումբ Դարմշտադտը վերջ ի վերջո 2 մրցաշրջան անցկացրեց Բունդեսլիգայում (1978-79, 1981-82)։ Դրանից հետո թիմը անհաջողություններ ունեցավ և ֆինանսական խնդիրների պատճառով դուրս մնաց Գերմանիայի երրորդ և չորրորդ դիվիզիոններ։

Դարմշտադտի վերջին հաջողություններից են եղել Հեսսենի գավաթում հաղթանակը 1999, 2001, 2006, 2007 և 2008 թվականներին և Պոսման-Հեսսեն գավաթում հաղթանակը 2000, 2001 և 2002 թվականներին։ Գերմանիայի գավաթում Դարմշտադտը հասել է մինչև 3-րդ ռաունդ 1989-ին և 2001-ին, և մինչև քառորդ եզրափակիչ 1986-ին։ 2004 թվականին ակումբը Գերմանիայի 4-րդ դիվիզիոնից բարձրացավ 3-րդ դիվիզիոն, բայց 2006-07 մրցաշրջանից հետո նորից հետ իջավ 4-րդ դիվիզիոն ֆինանսական խնդիրների պատճառով։ Ակումբի նոր նպատակը դարձավ բարձրանալ 3-րդ դիվիզիոն մոտակա 5 տարիների ընթացքում։ Բայց 2008 թվականի մարտի 6-ին Դարմշտադտը մտավ սնանկության վարույթ մոտ €1.1 միլիոն պարտքերով, և ակումբի ապագան անորոշ դարձավ։ Դարմշտադտը տարբեր միջոցներ ձեռնարկեց սնանկության գործընթացը կասեցնելու նպատակով, օրինակ՝ անցկացվեց ընկերական հանդիպում Բավարիայի հետ, նվիրատվություններ և այլն։ Ակումբին օգնելու համար նրա նախկին աշխատակիցները, մարզիչները, խաղացողները տարբեր ներդրումներ կատարեցին թիմի մեջ՝ այդպիսով ապահովելով ակումբի ապագան։

### Վերելք Բունդեսլիգա
2010-11 մրցաշրջանում Ռեգիոնալիգա Սուդը հաղթելուց հետո Դարմշտադտը բարձրացավ Բունդեսլիգա 3։ 2012 թվականին թիմի մարզիչ նշանակվեց Դիրկ Շուստերը և պայմանագիր կնքվեց ապագա ավագ Այտաչ Զուլուի հետ։ 2012-2013 մրցաշրջանում Դարմշտադտը նորից դուրս մնաց 4-րդ դիվիզիոն, բայց նրանք մնացին Բունդեսլիգա 3-ում, քանի որ Կիկերս Օֆենբախը զրկվեց Բունդեսլիգա 3-ի լիցենզիայից և դուրս մնաց 4-րդ դիվիզիոն Դարմշտադտի փոխարեն։

2013-2014 մրցաշրջանում Դարմշտադտը գրավեց 3-րդ հորիզոնականը և որակավորման խաղում հաղթելով Արմինիային, բարձրացավ Բունդեսլիգա 2՝ 21 տարի ավելի ցածր դիվիզիոններում խաղալուց հետո։

Հաջորդ մրցաշրջանում Դարմշտադտը անակնկալի բերեց բոլորին զբաղեցնելով 2-րդ հորիզոնականը և 33 տարվա դադարից հետո նորից խաղալով Բունդեսլիգայում։

2015-16 մրցաշրջանում Դարմշտադտը հասավ Գերմանիայի գավաթի 1/16 եզրափակիչ։ 2016 թվականի մարտի 6-ին Ջոնաթան Հեիմեսը, ով երկար ժամանակ երկրպագում էր Դարմշտադտին, մահացավ քաղցկեղից, ինչի հետևանքով Դարմշտադտի մարզադաշտը վերանվանվեց «Ջոնաթան-Հեիմես-Ստադիոն ամ Բոլենֆալտոր»։ 2015-16 մրցաշրջանում Դարմշտադտը զբաղեցրեց 14-րդ հորիզոնականը։

2016-17 մրցաշրջանում Դարմշտադտի մարզիչ նշանակվեց Նորբերտ Մեյերը։ Գերմանիայի գավաթի 2-րդ ռաունդում դուրս մնալուց և 12 խաղում ընդամենը 8 միավոր հավաքելուց հետո Մեյերը հեռացվեց և Տորստեն Ֆրինգսը նշանակվեց նոր մարզիչ։ Այնուամենայնիվ թիմը չկարողացավ պահպանել տեղը Բունդեսլիգայում և 2017-18 մրցաշրջանում հանդես կգա Բունդեսլիգա 2-ում։

## Վերջին մրցաշրջաններ

## Ներկա կազմ
*2017 թվականի սեպտեմբերի 8-ի դրությամբ*

 13px|Ավագ
 
 

 

 

 

 

 (վարձավճարով Վայլեից)

## Նվաճումներ
* **Ռեգիոնալլիգա Հարավ** **(II)**
** **Հաղթող (1).** 1972–73
* **Բունդեսլիգա 2 Հարավ** **(II)**
** **Հաղթող (2).** 1978, 1981
* **[[Երկրորդ Բունդեսլիգա|Բունդեսլիգա 2]]** **(II)**
** *Երկրորդ տեղ (1).* 2014–15
* **Ռեգիոնալլիգա Հարավ** **(IV)**
** **Հաղթող (1).** 2011
* **Հեսսենլիգա**
** **Հաղթող (7).** 1950, 1962, 1964, 1971, 1999, 2004, 2008
* **Հեսսենի գավաթ**
** **Հաղթող (7).** 1966, 1999, 2001, 2006, 2007, 2008, 2013
** *Երկրորդ տեղ (3).* 1971, 2009, 2014

## Ծանոթագրություններ

## Արտաքին հղումներ
* Դարմշտադտի պաշտոնական կայքը
* Դարմշտադտի վիճակագրությունը soccerway կայքում
* Դարմշտադտի վիճակագրությունը futbol 24-ում
* Դարմշտադտի վիճակագրությունը footlive.com-ում 
* Դարմշտադտը transfermarkt-ում
* Դարմշտադտը soccerbase-ում
* Դարմշտադտը UEFA.com-ում
* Դարմշտադտը abseits-soccer-ում 
* Դարմշտադտը Weltfussball.de-ում

Կատեգորիա:Գերմանական ֆուտբոլային ակումբներ